钦定古今图书集成/明伦汇编/闺媛典/第321卷 > 皇清五十四 > 孔贞澄妻叶氏
## 钦定古今图书集成/明伦汇编/闺媛典/第321卷 > 皇清五十四 > 孔贞澄妻叶氏

按《西安县志》：“叶氏，叶其恩女，圣裔孔贞澄妻。夫亡，年二十，翁姑已垂白，生子弥月，家贫。值明末兵荒，米石六金，氏百计支持，养老抚孤，蒙首垢面，竭蹶维持，皆丈夫所不胜任。既而子尚槱，成立，稍足自立。而甲寅变起，氏又携二孙避乱，窜身草莽，林栖穴处，以草芽木甲充食。事定归里，室庐已荡，仅结茅一楹，以蔽风” 雨。惊忧之馀，罹疾以卒，年六十七。